laion/Wikipedia-Exotic huggingface dataset:
וירטוס סגאפרדו ארנה

וירטוס סגאפרדו ארנה (באיטלקית: Virtus Segafredo Arena), הידוע מטעמי חסות פשוט כסגאפרדו ארנה (Segafredo Arena), היא זירת ספורט בבולוניה, איטליה, בעלת קיבולת של 9,980 מושבים, מהזירות הגדולות במדינה. הזירה נפתחה בנובמבר 2019 ומארחת את משחקי הבית של קבוצת הכדורסל וירטוס בולוניה מליגת העל האיטלקית והיורוליג. האצטדיון נחנך ב-10 בנובמבר 2019 במשחקה של וירטוס בולוניה מול אוניברסו טרוויזו, שנגמר בניצחון של וירטוס 84–79. ב-25 בדצמבר, בדרבי מול פורטיטודו בולוניה, 9,166 אוהדים צפו במשחק בסגפראדו ארנה, וקבעו שיא אוהדים חדש של וירטוס למשחק ליגה. בינואר 2020, הזירה פורקה ונבנתה מחדש בספטמבר, כדי לארח את הפיינל פור של הסופר קאפ האיטלקי 2020. הסגאפרדו ארנה הפך למגרש הביתי הרשמי של וירטוס לעונת 2020/21 בליגת העל האיטלקית והיורוקאפ. באפריל 2021, הודיע מאסימו זאנטי, הבעלים של וירטוס, שהקבוצה תישאר בסגאפרדו ארנה לפחות לשלוש עונות נוספות, בתקווה להתחיל לבנות זירה חדשה ב-2022. ב-11 ביוני 2021, בסגאפרדו ארנה, וירטוס ניצחה את יריבתה ההיסטורית אולימפיה מילאנו בגמר הליגה, וזכתה באליפות ה-16 בתולדותיה והראשונה זה עשרים שנה. בנובמבר 2021, הזירה הועברה לביתן אחר עם קיבולת של 9,980 מושבים ונחנכה ב-17 בנובמבר למשחק יורוקאפ נגד רייר ונציה. ב-11 במאי 2022, הזירה אירחה את גמר היורוקאפ בין וירטוס לבורסאספור, בו ניצחה וירטוס 80–67. המשחק קבע שיאים חדשים למועדון עם הכנסות של 718,279 אירו וכמעט 10,000 אוהדים בקהל. סגאפרדו ארנה בנובמבר 2019 סגאפרדו ארנה בדצמבר 2019 סגאפרדו ארנה בספטמבר 2020 סגאפרדו ארנה באוקטובר 2020 סגאפרדו ארנה ביוני 2021 סגאפרדו ארנה באפריל 2022 סגאפרדו ארנה במאי 2022 וירטוס בולוניה מדיה וקבצים בנושא וירטוס סגאפרדו ארנה בוויקישיתוף אתר האינטרנט הרשמי של וירטוס סגאפרדו ארנה (באיטלקית) Zanetti: Si resta alla Segafredo Arena per tre anni. Sogno l’EuroLeague, penso la Virtus la meriti, Sportando EuroCup, Segafredo Arena verso il tutto esaurito, BolognaBasket Segafredo Arena, Virtus Segafredo Bologna LBA Supercoppa - Virtus Bologna, Baraldi: "Capienza intorno ai 2300/2400 spettatori", Pianeta Basket Virtus Segafredo Arena: palazzo temporaneo da 8.970 posti, Sportando Baraldi: "Possiamo competere alla pari con Milano, Teodosic a breve in campo", BolognaBasket Virtus, si va in Fiera, BolognaBasket Virtus Bologna Treviso 84-79, buona la prima all'Arena, Il Resto del Carlino LBA, pubblico in aumento: nel girone di andata media di 4.273 (+7.23%), secondo dato di sempre, Sportando Abass, Eurolega, Virtus Arena, Zanetti rilancia il futuro Virtus, Baskettiamo Supercoppa basket 2020, la final four a Bologna. Bonaccini: "La vogliamo a porte aperte", Il Resto del Carlino Esatta denominazione del campo da gioco della Virtus Pallacanestro Bologna, Sportando Zanetti: “Per tre anni ancora alla Segafredo Arena. Nuovo palasport? Spero nel 2024”, TuttoBolognaWeb Virtus, sei magnifica! Bologna, scudetto dopo 20 anni, Milano schiacciata 4–0, Gazzetta dello Sport La notte di Bologna: Virtus, la spinta dei 10mila per un’Eurolega da conquistare, Gazzetta dello Sport La Virtus ritrova la sua Arena e la vittoria, Il Resto del Carlino La Virtus Bologna vince l'Eurocup e vola in Eurolega. Bursaspor ko in finale, Sky Sport Virtus Bologna da urlo: vince l'Eurocup e torna in Eurolega dopo 14 anni, Gazzetta dello Sport
סיפור מגילת אסתר (ציור)

"סיפור מגילת אסתר", או "ציור לפורים" (1893), הוא ציור המתאר חלקים ממגילת אסתר ומיוחס ליוסף צבי גייגר. העבודה נמצאת כיום באוסף מוזיאון ישראל. הציור היה באוסף היודאיקה של היינריך פויכטונגר. בשנת ה'תשכ"ט (1969-1968) נרכש אוסף פויכטונגר כולו על ידי מוזיאון ישראל, ובתוכו ציור זה. העבודה הוצגה בתערוכת האוסף, שנערכה במוזיאון בשנת 1971, תחת השם "ציור לפורים". ישעיהו שחר, אוצר התערוכה, ייחס את הציור ליוסף צבי גייגר בעקבות כתובת בחלקו התחתון של הציור, המעידה על מקום ותאריך היווצרו: "נעשה בשנת תרנ"ג לפ"ק פה עיה"ק צפתוב"ב אמן:". ייחוס זה נתמך ברישום בגב העבודה על פי שמחה קפלן, ולפיה אליהו גייגר, בן האמן, אישר את מקורה של היצירה בשנת 1960. חביבה פלד מביאה במאמרה אודות גייגר את השערתו של יצחק איינהורן, כי העבודה נעשתה על ידי משה בן יצחק מזרחי. השערה זו נשענה על השוואה להדפס אבן מאוספו. עם זאת, פלד שללת השערה זו בהתבסס על השוואת סגנון הקליגרפיה של שני האמנים. בדומה לעבודות כגון "עקדת יצחק" מאת גייגר, גם כאן למרות השימוש בסממנים ריאליסטים בני התקופה, הציור איננו חורג מן הסגנון העממי-סמלי. גייגר איננו יוצר רקע כל שהוא לתיאורים. המרחב מסומל על ידי בתיאור עשב או מרצפות בלבד. התיאור ממחולק לשלושה רגיסטרים (רצועות רוחב), המוקפות במסגרת ובה דגם של מלבנים צבעוניים, המשתלבים גם בעלילת הסיפור כפרטים אדריכליים. לצד התיאורים מופיעות כתובות המבארות את הסצנות השונות. ברגיסטר העליון מופיע תיאור של המן, החובש כובע ליצנים בעל שלושה חלקים. הוא אוחז בידו חצוצרה ומוליך סוס עליו רוכב מרדכי היהודי, המתואר לבוש בגדי מלכות ואוחז בידו ספר תורה קטן. לצידו מתוארת אסתר המלכה לפני אחשוורוש, החובש כתר מלכות גדול. ברגיסטר האמצעי מתוארים שלושה פרשים, היוצאים לבשר בממלכה על הגזרות כנגד היהודים. הם מתוארים כחיילים עות'מאנים, שלראשיהם תרבושים. הרגיסטר התחתון, ובו סיפור הריגת עשרת בני המן, מחולק לשני חלקים של אותו הסיפור בעזרת עמוד המעוטר בבסיסו עם דמות חיה. בצד ימין מתוארים הבנים כקבוצה של דמויות סכמאטיות, שלראשן כובע משולש. מאחוריהם חייל חבוש קסדה, האוחז בשוט ועל כתפו תלוי רובה. בצד ימין מתואר חייל נוסף, החובש קסדה מעוטרת, התולה את אחד הבנים על העמוד. בצידו השני של התיאור, ברוח החג, צייר האמן 21 רגלים לעשרת בני המן. מס' 438 בקטלוג האוסף; ראו: שחר, ישעיהו, אוסף פויכטונגר: מסורת ואמנות יהודית, מוזיאון ישראל, ירושלים, 1971, עמ' 163 ראו: פישר, יונה (עורך), אמנות ואומנות בארץ-ישראל במאה הי"ט, מוזיאון ישראל, ירושלים, 1979, עמ' 135
אנג'לו פטרגליה

אנג'לו פטרגליה (באנגלית: Angelo Petraglia; נולד ב-5 במאי 1954) הוא מפיק מוזיקלי ופזמונאי אמריקאי. היה חבר בלהקת הגל החדש Face to Face, והתפרסם בעיקר בזכות עבודתו לצד קינגס אוף ליאון. פטרגליה נולד בברונקס, וגדל בפלהם, ניו יורק. אביו היה שוער כדורגל, ואילו אימו הייתה מנהלת חשבונות. כשהגיע לכיתה ג' החל לנגן בגיטרה, בהשראת הופעותיו הקצרות של ריקי נלסון בתוכנית The Adventures of Ozzie and Harriet. פטרגלה למד אמנות חזותית בקולג' של ניו אינגלנד. פטרגליה הפיק וכתב כמה אלבומי אולפן יחד עם להקת קינגס אוף ליאון. יחד עם לארי גוטליב וקים ריצ'י קיבל מועמדות לפרס גראמי ככותבי השיר "Believe Me Baby (I Lied)" של טרישה יירווד. פטרגליה כתב גם את השיר "One Big Love" של פטי גריפין שנכלל באלבום Flaming Red. מאוחר יותר הוקלט "One Big Love" על ידי אמילו האריס. גרסת כיסוי זו נכללה באלבום Red Dirt Girl, שזכה בפרס גראמי לאלבום הפולק העכשווי הטוב ביותר. פטרגליה היה שותף לכתיבת אלבום הבכורה של הזמרת טיילור סוויפט, Taylor Swift. אנג'לו פטרגליה, ברשת החברתית פייסבוק אנג'לו פטרגליה, ברשת החברתית אקס (טוויטר) אנג'לו פטרגליה, במסד הנתונים הקולנועיים IMDb (באנגלית) אנג'לו פטרגליה, באתר MusicBrainz (באנגלית) אנג'לו פטרגליה, באתר Discogs (באנגלית) Hank Spuggard. "Featured Songwriter: Angelo « Nashville Music Scene". Nashville.com. אורכב מ-המקור ב-2013-10-06. נבדק ב-2012-05-19. "Angelo Petraglia Discography at Discogs". Discogs.com. נבדק ב-2012-05-19.
מאראווי

מאראווי (באנגלית: Marawi) הידועה רשמית בשם העיר האסלאמית מאראווי היא עיר בפיליפינים. העיר היא בירת פרובינציה לאנאו דל סור (אנ') במחוז בנגסמורו באי מינדנאו. על פי מפקד האוכלוסין לשנת 2020, מתגוררים בעיר 207,010 תושבים.  העיר התפרסמה בשנת 2017, כאשר נערך בה קרב המכונה "הקרב על מאראווי", עימות מזוין שפרץ ב-23 במאי 2017 בין כוחות הביטחון של הפיליפינים לבין ארגונים אסלאמיים ג'יהאדיסטים הנאמנים למדינה האסלאמית (דאעש) בו העיר ספגה נזק רב. מאראווי נוסדה בשם Dansalan באוקטובר 1639 על ידי הספרדים בראשות הכובש פרנסיסקו אטיינסה שהגיע מאיליגן וניסה לכבוש את כל אזור אגם לנאו. עם זאת, הוא נזנח מאוחר יותר באותה שנה. הספרדים חזרו לאזור רק כשהחלו בכיבוש סולטנות מגינדנאו בסוף המאה ה-19, רק כדי לנטוש שוב כאשר האמריקאים הגיעו לשם בשנת 1900. היא שימשה כבירת פרובינציית לנאו הבלתי מחולקת בין השנים 1907 ל-1940. בשנת 1956, תיקן חוק הרפובליקה מס' 1552 את האמנה ושינה את שמה הרשמי של העיר מדנסלאן למאראווי. שינוי שמה של העיר ל"העיר האסלאמית של מאראווי" הוצע על ידי הצעת חוק פרלמנטרית מס' 261 בבאטאסאנג פמבנסה, הפרלמנט לשעבר של הפיליפינים בתקופת משטר פרדיננד מרקוס, על פי הדיווחים כדי למשוך כספים מהמזרח התיכון. ערך מורחב – הקרב על מאראווי ב-23 במאי 2017, ארגון תומך המדינה האסלאמית בעיראק בשם מיליציית מאוט תקפה את העיר. הקרב על מאראווי - הידוע גם כמצור מאראווי, התנגשות מאראווי ומשבר מאראווי - החל ב-23 במאי. CNN הפיליפינים דיווחו שללוחמים היו למעלה מ-500 איש. נשיא הפיליפינים, רודריגו דוטרטה, הכריז על ממשל צבאי באי מינדנאו, בו התנהלו הקרבות, תחילה עד 31 בדצמבר 2017, ולאחר מכן האריך אותו עד סוף 2018 ולאחר מכן שוב עד סוף 2019 (העיר שוחררה משליטה מיליטנטית ב-17 באוקטובר ופעולות הקרב הסתיימו רשמית ב-23 באוקטובר. מאראווי היא עיר מוסלמית בעיקרה, כאשר המוסלמים מהווים 99.6% מהאוכלוסייה. החוק הפלילי השרעיה קיים אך ללא סקילה, קטיעות, הלקות או עונשים אחרים הקשורים בדרך כלל לשריעה מכיוון שהם בניגוד לחוק הפיליפינים. הפצת מוצרים אלכוהוליים והימורים אסורה ונשים חייבות לכסות את ראשן, אם כי לא מוסלמים פטורים מכלל זה. מלבד חוקי השריעה בעניינים אישיים, חוקים אלה אינם חלים במקומות אחרים בלנאו דל סור. פעילות מינית לא מסחרית בהסכמה בין שני אנשים מאותו מין בפרטיות אינה נחשבת כפשע בפיליפינים, אם כי התנהגות מינית או חיבה המתרחשים בפומבי עשויים להיות כפופים לאיסור "השערורייה החמורה" בסעיף 200. מאראווי היא העיר היחידה בפיליפינים שבה פעילות מינית מאותו המין אינה חוקית. מדיה וקבצים בנושא מאראווי בוויקישיתוף אתר האינטרנט הרשמי של מאראווי מאראווי, באתר אנציקלופדיה בריטניקה (באנגלית) Arlo Custodio, Marawi City as an exponent of Maranao culture, The Manila Times, ‏25 במרץ 2019 (באנגלית) Islamic City of Marawi, web.archive.org, ‏30 בינואר 2012 Gov't forces, Maute group clash in Marawi City - CNN Philippines, web.archive.org, ‏24 במאי 2017
When You're Gone (שיר של שון מנדס)

"When You're Gone" (בעברית: "כשאת נעלמת") הוא סינגל שהוקלט על ידי הזמר-יוצר הקנדי שון מנדס. הוא יצא לאור ב-31 במרץ 2022, על ידי חברת התקליטים איילנד רקורדס, כסינגל שלא מתוך אלבום אולפן. השיר נכתב על ידי סקוט האריס, מנדס ויונה שי, שגם הפיקו אותו. ב-19 במרץ 2022 הופיע מנדס לראשונה עם השיר בשידור חי ב-South by Southwest, שמתקיים מדי שנה באוסטין שבטקסס. הוא פרסם מספר קטעים מהאודיו של "When You're Gone" בעמוד הטיקטוק שלו. את הפרטים המלאים על השיר, כולל עטיפתו, אורכו ויום יציאתו, פרסם ב-29 במרץ, יומיים לפני פרסומו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-107.7 מיליון השמעות. "When You're Gone" הוא שיר פופ רוק, המתאר את סופה של מערכת היחסים בין מנדס לבת-זוגו, קמילה קביו, בדומה לסינגל הקודם שלו מסוף 2021, "It'll Be Okay". במעבר מהבית הראשון לפזמון הוא שר: "קשה לי לשחרר אותך, אני מנסה להחזיק מעמד, להחזיק מעמד. אני לא רוצה לדעת איך זה כשאת אינך. הווידאו קליפ הרשמי פורסם ב-31 במרץ 2022, יחד עם צאת השיר. נכון ליולי 2022 עומד מונה הצפיות של הקליפ על למעלה מ-20 מיליון צפיות. מילות השיר "When You're Gone" באתר Genius Aubrey, Elizabeth (20 במרץ 2022). "Watch Shawn Mendes unveil new song at SXSW, 'When You're Gone'". NME. נבדק ב-20 במרץ 2022. {{cite web}}: (עזרה) Chan, Tim (20 במרץ 2022). "Watch Shawn Mendes Debut New Breakup Song 'When You're Gone' at SXSW". Rolling Stone. נבדק ב-20 במרץ 2022. {{cite journal}}: (עזרה) Billboard Staff (31 במרץ 2022). "Shawn Mendes Returns With 'When You're Gone': Watch the Music Video". Billboard. נבדק ב-31 במרץ 2022. {{cite journal}}: (עזרה)
מוחמד יוסוף

מוחמד יוסוף (בערבית: محمد يوسف; נולד ב-26 במרץ 1988) הוא כדורגלן קומורי המשחק בעמדת הקשר באז'אקסיו. יוסוף התחיל את הקריירה שלו במחלקת הנוער של לה האבר ובקיץ 2007 הצטרף לקבוצה הבוגרת. בקיץ 2010 הושאל לקרטיי. ב-16 באפריל 2011 הבקיע את שער הבכורה שלו בקריירה בתיקו 1-1 נגד שטרסבורג. בקיץ 2011 חתם בוואן. עונתו השנייה במועדון הייתה עונת השיא שלו כאשר כבש 10 שערים ב-37 משחקים. בסיום העונה חתם באמיין. בקיץ 2014 עזב את צרפת וחתם בארגוטליס מליגת העל היוונית. את העונה סיים עם 6 שערים ב-27 משחקים, שלא סייעו לקבוצתו לשרוד בליגה הראשונה. שנה לאחר מכן חתם בווריה וכעבור שנה הצטרף ללבדיאקוס. בקיץ 2018 חזר לצרפת וחתם באז'אקסיו בשנת 2011 הצטרף לנבחרת קומורו. ב-28 במרץ 2011 ערך את הופעת הבכורה שלו בנבחרת בהפסד 0–3 ללוב. ב-15 בנובמבר 2011 הבקיע את שער הבכורה שלו בהפסד 1–4 למוזמביק. נכלל בסגל הנבחרת לגביע אפריקה לאומות 2021. מדיה וקבצים בנושא מוחמד יוסוף בוויקישיתוף מוחמד יוסוף, באתר Transfermarkt מוחמד יוסוף, באתר Soccerway מוחמד יוסוף, באתר National Football Teams מוחמד יוסוף, באתר FootballDatabase.eu
It'll Be Okay

"It'll Be Okay" (בעברית: "זה יהיה בסדר") הוא סינגל שהוקלט על ידי הזמר-יוצר הקנדי שון מנדס. הוא יצא לאור ב-1 בדצמבר 2021, על ידי חברת התקליטים איילנד רקורדס, כסינגל שלא מתוך אלבום אולפן. השיר נכתב על ידי סקוט האריס, אדי בנג'מין, מנדס ומייק סבאת', שגם הפיקו אותו. מנדס הכריז לראשונה על הוצאת השיר ב-30 בנובמבר 2021. בנוסף, חשף את עטיפתו ואת תאריך יציאתו, למחרת בשעה 19:00 (שעון קנדה). בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-174.8 מיליון השמעות. הווידאו קליפ הרשמי של השיר פורסם ב-13 בינואר 2022. נכון ליולי 2022 עומד מונה הצפיות של הקליפ על למעלה מ-38.7 מיליון צפיות. מידע על הסינגל "It'll Be Okay" באתר מיוזיק בריינז מילות השיר "It'll Be Okay" באתר Genius "Shawn Mendes - It'll Be Okay (Lyric Video)". 1 בדצמבר 2021. נבדק ב-1 בדצמבר 2021 – via YouTube. {{cite web}}: (עזרה) "Tónlistinn – Lög - Vika 1, 2022" (באיסלנדית). Plötutíðindi. אורכב מ-המקור ב-9 בינואר 2022. נבדק ב-15 במאי 2022. {{cite web}}: (עזרה) "2022 3-os savaitės klausomiausi (Top 100)" (בליטאית). AGATA. 21 בינואר 2022. נבדק ב-22 בינואר 2022. {{cite web}}: (עזרה) "NZ Hot Singles Chart". Recorded Music NZ. 13 בדצמבר 2021. נבדק ב-11 בדצמבר 2021. {{cite web}}: (עזרה) "ČNS IFPI". IFPI ČR. Note: Select SK SINGLES DIGITAL TOP 100 and insert 202149 into search. נבדק ב-13 בדצמבר 2021. {{cite web}}: (עזרה) "Local & International Streaming Chart Top 100 Week 03-2022". The Official South African Charts. Recording Industry of South Africa. נבדק ב-28 בינואר 2022. {{cite web}}: (עזרה) "Shawn Mendes Chart History (Billboard Vietnam Hot 100)". Billboard. נבדק ב-29 בינואר 2022. {{cite web}}: (עזרה) "The ARIA Report: Week Commencing 13 December 2021". The ARIA Report. Australian Recording Industry Association (1658): 4. 13 בדצמבר 2021. {{cite journal}}: (עזרה) "Top Singles (Week 3, 2022)". SNEP. נבדק ב-24 בינואר 2022. {{cite web}}: (עזרה) "Official IFPI Charts – Digital Singles Chart (International) – Week: 3/2022". IFPI Greece. אורכב מ-המקור ב-31 בינואר 2022. נבדק ב-15 במאי 2022. {{cite web}}: (עזרה) "IRMA – Irish Charts". Irish Recorded Music Association. נבדק ב-8 בינואר 2022. {{cite web}}: (עזרה) "VG-lista – Topp 20 Single 2022-03". VG-lista. נבדק ב-22 בינואר 2022. {{cite web}}: (עזרה) "RIAS Top Charts Week 3". Recording Industry Association (Singapore). אורכב מ-המקור ב-25 בינואר 2022. {{cite web}}: (עזרה)
גולדן איגלס (TBTֹ)

גולדן איגלס (באנגלית: Golden Eagles) היא קבוצת כדורסל אמריקאית המשתתפת בטורניר ה-TBT. הקבוצה שיחקה לראשונה בטורניר ב-2016, הייתה סגנית האלופה ב-2019, וזכתה באליפות (ובפרס של מיליון דולר) ב-2020. סגל הקבוצה מורכב משחקני כדורסל מקצועיים שמתחרים מחוץ ל-NBA, רובם שיחקו כדורסל מכללות עבור קבוצת הכדורסל הגברים של מרקט גולדן איגלס. הקבוצה היא ישות עצמאית שנקראה על שם המכללה. מוריס אקר טרנט לוקט דווייט בורק ג'ראל מקניל דווייט בייקס דריק ווילסון ג'ו צ'פמן ג'מיל ווילסון דבנטה גרדנר ווסלי מתיוס (מאמן) מרקוס ג'קסון טראוויס דינר (עוזר מאמן) דריוס ג'ונסון-אודום מוריס אקר טרנט לוקט חואן טוסקנו-אנדרסון ג'ראל מקניל לורנס בלקלדג' דריוס ג'ונסון-אודום ג'ו צ'פמן ג'מיל ווילסון דבנטה גרדנר ווסלי מתיוס (מאמן) דווייט בורק טראוויס דינר (עוזר מאמן) דווייט בייקס מוריס אקר ג'ייק תומאס ווילי אטווד ג'ראל מקניל לורנס בלקלדג' דריק ווילסון קינמון באוורס ג'מיל ווילסון אלגין קוק ברט פראל טראוויס דינר ג'ו צ'פמן (מאמן) מוריס אקר ג'ייק תומאס חואן טוסקנו-אנדרסו ג'ראל מקניל לורנס בלקלדג' דריק ווילסון אנדרו ראוזי ג'רוויס וויליאמס קינמון באוורס ג'מיל ווילסון אלגין קוק מו שרלו דווייט בייקס ברט פראל טראוויס דינר ג'ו צ'פמן (מאמן) מוריס אקר דריק ווילסון לוק פישר ג'רוויס וויליאמס אנדרו ראוזי ג'מיל ווילסון דריוס ג'ונסון-אודום מו שרלו אלגין קוק ג'ו צ'פמן (מאמןׂ) דווייט בייקס טראוויס דינר מוריס אקר ונדר בלו סקאר אנים דריק ווילסון לוק פישר ג'רוויס וויליאמס אנדרו ראוזי ג'מיל ווילסון מאט לוג'סקי ג'ו צ'פמן (מאמןׂ) אלגין קוק טראוויס דינר
Mobile (שיר של אבריל לאבין)

"Mobile" (בעברית: "נייד") הוא סינגל שהוקלט על ידי הזמרת-יוצרת הקנדית אבריל לאבין. הוא יצא לאור במאי 2003, על ידי חברת התקליטים אריסטה רקורדס, כסינגל אחרון מתוך Let Go, באוסטרליה ובניו זילנד. הוא נכתב על ידי לאבין וקליף מגנס, שגם הפיק אותו. הוא צבר למעלה מ-15.7 מיליון השמעות בספוטיפיי. פאט בלשיל ממגזין ה"רולינג סטון" כינה את "Mobile" כלהיט. הוא ציין כי קולה של לאבין משתלב היטב עם צלילי הגיטרות האקוסטיות והחשמליות. הוא אף טען כי לפעמים ניתן לשכוח לרגע שאבריל היא זמרת קאנטרי במקור. "Mobile" פורסם כסינגל להשמעות ברדיו בלבד באוסטרליה וכסינגל אירפליי ופיזי בניו זילנד. העותק הפיזי כלל את "Complicated" ושתי רצועות בי-סייד שלא פורסמו בעבר, "Let Go" ו-"All You Will Never Know".‏ הן גם מופיעות באלבום האוסף B-Sides. השיר הופיע לראשונה במקום ה-36 במצעד הסינגלים של ניו זילנד. הוא בילה 11 שבועות במצעד, והגיע לשיאו ב-8 ביוני 2003 במקום ה-26. מידע על היצירה "Mobile" באתר מיוזיק בריינז סרטון השיר "Mobile" באתר יוטיוב Blashill, Pat (2 ביולי 2002). "Avril Lavigne: Let Go". Rolling Stone. נבדק ב-14 במרץ 2009. {{cite journal}}: (עזרה) "Avril Lavigne - Mobile". Discogs.
הר אוברלורד

הר אוברלורד (באנגלית: Mount Overlord) הוא הר געש רדום גדול, מסוג חרוט געשי; הממוקם ברכס מאונטניר, בקצה הצפוני של מישור דספשן, באזור חוף בורכגרווינק של ארץ ויקטוריה, שבאנטארקטיקה. הר אוברלורד ממוקם 92 קילומטרים מחוף ים רוס. הר אוברלורד ממוקם בסמוך ממזרח לראשו של קרחון אוויאייטור. להר אוברלורד צורת חרוט, מדרונות החרוט מכוסים קרח. להר יש קלדרה, בקוטר 1.2 קילומטרים. גובהו של הר אוברלורד 3,395 מטרים מעל פני הים. הסלעים הוולקניים מהמדרון המערבי של ההר, מתוארכים ללפני כשבעה מיליון שנה (תקופת המיוקן), ולכן הר הגעש נחשב רדום. שמו של ההר ניתן לו על ידי משלחת החקר הצפונית ( the northern party) של משלחת הסקר הגאולוגי האנטארקטי מטעם ניו זילנד (NZGSAE), אשר חקרה את האזור בעונת המחקר (הקיץ האנטארקטי) שבשנים 1962 – 1963. זהו שם תיאורי - ההר מתנשא מעל ו"שולט" מעל הפסגות הנמוכות יותר שסביבו. באנגלית "אוברלורד" משמעו "שליט". מדיה וקבצים בנושא הר אוברלורד בוויקישיתוף
רשימת חיסול

רשימת חיסול (באנגלית: The Terminal List) היא סדרת טלוויזיה אמריקאית שעלתה לשידור ב-1 ביולי 2022 ברשת פריים וידאו, ומבוססת על ספר מתח באותו שם מאת ג'ק קאר, בעברו קצין ביחידת אריות הים. הסדרה דובבה לעברית, כאשר היא כוללת את הקולות של גילן שחף, גולן גרוס ומיה אלון.. הסדרה גוללה את סיפורו של לוטננט קומנדר ג'יימס ריס (פראט), מפקד צוות ביחידת אריות הים שהוביל את צוותו לפעולה בסוריה לתפיסתו או הריגתו של מחבל בכיר. במהלך הפעולה נקלע הצוות למארב וכמעט כלל לוחמיו של ריס נהרגו, זולת אחד הלוחמים והוא עצמו. עם שובו מן המשימה הוא החל לחשוד כי הצוות נפל קורבן למזימה שמקורה בממשל האמריקני. "רשימת חיסול", במסד הנתונים הקולנועיים IMDb (באנגלית) "רשימת חיסול", באתר Rotten Tomatoes (באנגלית) "רשימת חיסול", באתר Metacritic (באנגלית) "רשימת חיסול", במסד הנתונים הקולנועיים KinoPoisk (ברוסית) חן חדד, "דברים מוזרים" מסיימת עונה ויוצר "סקס והעיר הגדולה" שב לנטפליקס: הסדרות המומלצות של יולי, באתר הארץ, 30 ביוני 2022 רשימת חיסול, באתר אישים
ניקו גריתאם

ניקו ג'יימס גריתאם (באנגלית: Nico James Greetham; נולד ב-5 במרץ 1995) הוא שחקן ורקדן אמריקאי. גילם את קלווין מקסוול בסדרת הטלוויזיה "פאוור ריינג'רס פלדת הנינג'ה" ואת ניק בסרט המוזיקלי "הנשף". גריתאם נולד בוודברידג' (אנ'), וירג'יניה. הוא למד בתיכון אוסבורן פארק (אנ'). הוריו רופאים. אביו ממוצא סקוטי ואמו ממוצא קולומביאני. יש לו שתי אחיות. גריתאם היה מתעמל בילדותו, אך נפצע בגיל שמונה, מה שאילץ אותו להפסיק לעסוק בספורט. לאחר מכן, הוא החל לרקוד, ושאף להתחרות בתוכנית המציאות So You Think You Can Dance. בשנת 2013 נבחן בהצלחה בעונה העשירית של התוכנית, והגיע בה לגמר. הוא עבר ללוס אנג'לס, ולאחר מכן החל לעסוק במשחק. בשנת 2017 החל לשחק בתפקיד ראשי בסדרת הטלוויזיה "פאוור ריינג'רס פלדת הנינג'ה". בשנת 2020 שיחק בסרט הקומדיה המוזיקלי"הנשף" שביים וכתב ראיין מרפי עבור שירות הזרמת המדיה "נטפליקס". בשנת 2022 שיחק בתפקיד חוזר בסדרת הטלוויזיה "באהבה, ויקטור". אתר האינטרנט הרשמי של ניקו גריתאם (באנגלית) ניקו גריתאם, ברשת החברתית אקס (טוויטר) ניקו גריתאם, ברשת החברתית אינסטגרם ניקו גריתאם, במסד הנתונים הקולנועיים IMDb (באנגלית) ניקו גריתאם, באתר Rotten Tomatoes (באנגלית) ניקו גריתאם, באתר Metacritic (באנגלית) Kamaraj, Chandana (19 בינואר 2021). "Glass interviews American actor Nico Greetham". The Glass Magazine. נבדק ב-22 באוקטובר 2021. {{cite news}}: (עזרה) "Power Rangers Ninja Steel: New Yellow Ranger Cast". Den of Geek!. Dennis Publishing. 16 בספטמבר 2016. נבדק ב-10 בנובמבר 2016. {{cite web}}: (עזרה) "NINJA STEEL LAST NAMES REVEALED". Power Rangers NOW. 6 בינואר 2017. {{cite web}}: (עזרה) Stewart, Amanda (20 ביוני 2013). "Dance show 'a dream' for Woodbridge teen Nico Greetham". Inside NoVa. נבדק ב-22 באוקטובר 2021. {{cite news}}: (עזרה) Koger, Matt (2020). "Nico Greetham". Bello Magazine. נבדק ב-22 באוקטובר 2021. {{cite news}}: (עזרה) Helen Armitage, Power Rangers Ninja Steel Cast & Character Guide | Screen Rant, Screen Rant, ‏5 בפברואר 2022 Rosy Cordero, Deadline, Deadline, ‏4 בפברואר 2022 Cordero, Rosy (2022-03-03). "'Love, Victor': Nico Greetham Boards Hulu Series' Final Season". Deadline (באנגלית אמריקאית). נבדק ב-2022-03-03.
צרתלי

האם התכוונתם ל... איראקלי צרתלי – פוליטיקאי גאורגי אנסטסיה תומנישווילי-צרתלי – סופרת ילדים גאורגית אקקי צרתלי – משורר גאורגי זוראב צרתלי – אמן גאורגי-רוסי מיכאיל צרתלי – היסטוריון ודיפלומט גאורגי
איליה צאנוב

איליה חאג'יטומאקב צאנוב (בבולגרית: Илия Хаджитомакев Цанов;‏ 27 ביולי 1835, וידין, האימפריה העות'מאנית – 27 במרץ 1901, סופיה, נסיכות בולגריה) היה משפטן, דיפלומט, ופוליטיקאי בולגרי, אשר בין השנים 1894–1896 כיהן כשר החוץ והדתות של נסיכות בולגריה. איליה צאנוב נולד בווידין. רכש השכלה תיכונית בסבישטוב ובהמשך הועסק כפקיד ממשל במנגנון העות'מאני. מ-1968 הועסק כעורך דין בבבית המשפט המסחרי בסופיה. לאחר המלחמה העות'מאנית-רוסית (1877–1878), השתלב במנגנון הממשל הזמני בבולגריה של האימפריה הרוסית. בהמשך, נמנה עם מייסדי ומנהיגי המפלגה הליברלית של בולגריה. כיהן כחבר האספה הלאומית הבולגרית הראשונה. בין השנים 1883–1884 כיהן כנציג דיפלומטי לאימפריה העות'מאנית. בין 1884–1886 כיהן כשר החוץ והדתות בממשלתו של פטקו קרבלוב. בתפקידו כשר החוץ והדתות, נקלע צאנוב לראשיתו של המאבק בקהילה היהודית בין צעירי הקהילה לדור הוותיק (נוטאבלים). צעירי הקהילה דרשו לפטר את הרב הראשי הראשון גבריאל אלמושנינו ולמנות רב צעיר ומשכיל מקהילות מרכז אירופה. צאנוב דחה בתקיפות את הבקשה למנות רב זר מחוץ לבולגריה, ואף איים על הפונים וציין שאם הדרישה תישאר על כנה תפסיק ממשלת בולגריה לשלם את משכורתו של הרב הראשי. איליה צאנוב הלך לעולמו בסופיה ב-1901. מדיה וקבצים בנושא איליה צאנוב בוויקישיתוף שרי החוץ של בולגריה, באתר משרד החוץ של בולגריה (בבולגרית). איליה צאנוב - ביוגרפיה, באתר /www.vidin-online.com (בבולגרית). חיים קשלס, היהודים בבולגריה בעשרים השנים הראשונות לאחר שחרורה מעול העותומנים (1878-1898), בתוך: אנציקלופדיה של גלויות - יהדות בולגריה, ירושלים, 1967, עמודים 70-68.
Expectations

האם התכוונתם ל... Expectations (אלבום של היילי קיוקו) Expectations (אלבום של ביבי רקסה)
מנחם פולק

הרב מנחם הלוי פולק (ה'תרנ"א, 1891 - ה' בתשרי ה'תשי"ג, 1952) היה רבה של סרנץ' שבהונגריה. בעיצומה של מלחמת העולם השנייה היגר לארצות הברית ופעל שם להצלת יהודי הונגריה בשואה. נולד בעיר קליינורדיין שבהונגריה לאביו הרב אברהם מתלמידי הרב מאיר פערלעס מקרולא. אביו היה סוחר ביין אך הרבה לעסוק בתורה, והיה בקשרים טובים עם הרב חיים הלברשטאם בעל ה'דברי חיים'. הרב מנחם למד אצל הרב מאזעס חיים ליטש-רוזנבוים בקליינווארדיין, הרב שמואל רוזנברג באונסדורף (אנ'), והרב עקיבא סופר בפרשבורג. נסמך להוראה על ידי רבה של אונסדורף והרב מרדכי יהודה ווינקלר (לבושי מרדכי). בשנת ה'תרע"ד, בהיותו בן 23, החל לכהן כרבה של סרנץ' וגם ניהל את הישיבה שם. בעת מלחמת העולם הראשונה הנהיג את קהילתו בשעותיה הקשות. אשתו היא יהודית, ביתו של הרב פנחס בילליטצער, נצר למשפחת רבנים. היה שותף בתנועת 'חיזוק הדת', ובספרו חלק הלוי הוא עוסק בחשיבות הגדולה של העמדת מורים יראי שמים שמתמחים בחינוך, ועומד על כך שיש להגדיל את משכורתם. בשנת תש"א (1941) קיבל אישור להגר לאמריקה רק עבורו ועבור אשתו. באמריקה ניסה לפעול להצלת יהודי הונגריה, ועסק רבות בחיזוק ועידוד הניצולים שהגיעו לאמריקה, יחד עם עוד רבנים יוצאי הונגריה. נפטר בה' תשרי ה'תשי"ג בניו יורק. שו"ת חלק לוי (ה'תרצ"ד) עיון מנחם א-ב, על אגדות הש"ס (ה'תש"ח) ספר חלק לוי על הש"ס (נדפס לאחר פטירתו) חסד לאברהם חלק לוי פירוש על מסכת אבות רבי מנחם פולק, שו"ת חלק לוי, באתר היברובוקס, רבי מנחם פולק, שו"ת חלק לוי - מהדורת תשכ"ח, באתר היברובוקס רבי מנחם פולק, עיון מנחם על אגדות הש"ס, באתר היברובוקס, רבי מנחם פולק, מהדורה שניה, באתר היברובוקס